Kind sterf toe ‘kapers’ van polisie vlug | Maroela Media
Kind sterf toe ‘kapers’ van polisie vlug
ŉ Hoëspoed-jaagtog tussen polisiebeamptes en vermeende kapers in Durban het tragies geëindig toe die verdagtes glo ŉ kind wat langs die pad gestaan het, doodgery het.
Lt.kol. Thulani Zwane, woordvoerder van die KwaZulu-Natalse polisie, het gesê ŉ motoris is Vrydag omstreeks 16:45 in Kenville deur drie gewapende aanvallers genader terwyl hy langs die pad in sy motor gesit het. Die verdagtes het die man van twee selfone en sy skootrekenaar beroof voordat hulle in sy Kia Rio-voertuig gevlug het. ŉ Saak van motorkaping is by die Greenwood-polisiestasie aanhangig gemaak.
“Omstreeks 19:00 daardie aand het lede van die blitspatrollie saam met beamptes van die opsporingsmaatskappy die motor in die Tafuleni-gebied gewaar en agternagesit,” het Zwane gesê. “Die verdagtes het weggejaag en in die ry op die polisiebeamptes geskiet. Die beamptes het teruggeskiet.”
Volgens Zwane het die bestuurder van die gekaapte motor vermoedelik beheer verloor en in ŉ groep kinders ingejaag wat langs die pad gestaan het. Een van die kinders is op die toneel dood, terwyl ŉ tweede kind na ŉ hospitaal gehaas vir behandeling. Die ouderdom van die kinders is nie bekend nie.
“Twee verdagtes, een met ŉ skietwond, is op die toneel in hegtenis geneem,” het Zwane gesê. Die gewonde verdagte is onder polisiebewaking na ŉ hospitaal geneem.
Aanklagte van poging tot moord, die besit van gesteelde goedere en strafbare manslag is aanhangig gemaak. Die eerste verdagte, wat 18 jaar oud is, het reeds vandag in die Durban-landdroshof verskyn. Die tweede verdagte sal verskyn sodra hy uit die hospitaal ontslaan is.
Seun (7) verloor hand toe klapper ontplof
Ringe glo in hospitaal van pasiënt se hande af gesteel
Ek hoop hulle sluit hulle vir ewig toe, née, gee hom vir die gemeenskap om hom te straf
Die oomblik toe hy weggejaag het het hy geweet hy kan iemand doodmaak…..ek het nooit geglo die DA sal Pretoria en Johannesburg wen nie wie weet dalk eendag word die doodstraf heringestel vir hierdie tipe kriminele.
Puik opvolgwerk, baie geluk al die betrokke beamptes.
hoeveel onskuldige kinders moet nog sterf
Nou, wat het van die derde kalant geword ?
As ek so deur die land se browes 18760 moorde per jaar. Kinders word dood gery. Verloor hande. Verkragtig. Rooftogte. Mense hier is geen orde nie. Nerens is dit veilig nie. Wees gerreed jy weet nie wanneer jou nommer getrek word nie
Willer as die Wille Weste. Dit wat gebeur raak net al hoe meer ongelooflik.